recursal/SuperWikiNEXT-32B huggingface dataset:
פירוש נוסף ערך זה עוסק במושג משפטי. אם התכוונתם למשמעות אחרת, ראו לאקונה (פירושונים).

|  |
| --- |
| 
**עיינו גם בפורטל**

**פורטל חוק ומשפט** הוא שער לתחום המשפטים בוויקיפדיה. הפורטל מציג מושגי יסוד ומונחים בתחום, וסוקר מספר נושאים בהם ענפי המשפט, שיטות המשפט, חוקים, פסקי דין ועוד.
 |

במשפטים, **לאקונה** (בעברית: **חֶסֶר**) היא חסר בדין, העדרה של הוראה בחקיקה או בתקדים המתייחסת למקרה.

בישראל
------

בחוק יסודות המשפט, תש"ם-1980 נקבעה הוראה המורה לבית המשפט מה ייעשה בעת מציאת לאקונה, לפיה: "ראה בית המשפט שאלה משפטית הטעונה הכרעה, ולא מצא לה תשובה בדבר חקיקה, בהלכה פסוקה או בדרך של היקש, יכריע בה לאור עקרונות החירות, הצדק, היושר והשלום של מורשת ישראל". בתיקון משנת 2018 הורחבה זיקה זו ל"עקרונות החירות, הצדק, היושר והשלום של המשפט העברי ומורשת ישראל".

במקום שמתגלה "לאקונה" בחוזה, רשאי בית המשפט להשלים את החסר, ובלבד שהוא יוכל לסמוך עצמו על הוראת דין (חקוקה או הלכתית), שמכוחה ניתן לבצע השלמה זו. הוראת דין כללית שכזו מצויה, למשל, בסעיף 26 לחוק החוזים (חלק כללי), התשל"ג-1973, שעניינה הנוהג שבין הצדדים או הנוהג המקובל בחוזים מאותו סוג.

יש להבדיל בין לאקונה לבין הסדר שלילי - אף על פי שבשני המקרים המצב הבסיסי הוא שתיקת הדין בסוגיה, לאקונה הוא מצב בו הסדר חוקי השמיט תשובה לסוגיה אותה ניתן להשלים באנלוגיה כאמור, הסדר שלילי הוא מצב בו המחוקק מלכתחילה החליט כי הסדר חוקי לא יחול על סוגיה - ולא ניתן להשלימו על דרך ההיקש.

> 
> שתיקת החוק אינה מצביעה בהכרח על 'הסדר שלילי'. שתיקת החוק מדברת בכמה לשונות. לעיתים השתיקה מהווה חסר (לאקונה); לעיתים השתיקה מהווה חוסר נקיטת עמדה בסוגיה משפטית, תוך השארת הסדרתה למערכות נורמטיביות שמחוץ לחוק המתפרש. לעיתים השתיקה מהווה 'הסדר שלילי'... דבר זה יקרה מקום שתכלית החקיקה הנה לשלול הסדר משפטי מסוים. 'הסדר שלילי' קיים, אפוא, רק מקום ששתיקת החוק היא 'שתיקה מדעת'.
> 
> 
> 
> — על"א 663/90 פלוני נ' הועד המחוזי של לשכת עורכי הדין תל-אביב-יפו, פ"ד מז(3) 397, 404, כפי שצוטט ב־רע"א 5768/94 א.ש.י.ר יבוא יצור והפצה נ' פורום אביזרי ומוצרי צריכה בע"מ, תקדין עליון, כרך (3) 98, בעמ' 992
>

הערות שוליים
------------

1. ↑  חֶסֶר במילון משפט: הדין האזרחי (תשע"ט), 2019, באתר האקדמיה ללשון העברית
2. ↑  חוק יסודות המשפט (תיקון), התשע"ח–2018, באתר הכנסת
3. ↑  ע"א 2038/03 - ולדימיר שפירו נ' FEIN & CO. LTD תק-על 2005(3), 206 בעמ' 212.
4. ↑  ע"א 554/83 "אתא" חברה לטקסטיל בע"מ נ' עזבון המנוח זולוטולוב יצחק ז"ל, פד"י מ"א (1) 282 בעמ' 303
המונח "ויטנברג" מפנה לכאן. אם הכוונה למשמעות אחרת, ראו ויטנברג (פירושונים).

**ויטנברג** (בגרמנית: **Wittenberg**; רשמית: **Lutherstadt Wittenberg** לאמור עירו של מרטין לותר), היא עיר במדינת סקסוניה-אנהלט שבגרמניה, על נהר אלבה. העיר מונה כ-50,000 נפש.

חשיבותה ההיסטורית והתרבותית של העיר נובעת מכך שהייתה מקום מושבו של הנסיך הבוחר של סקסוניה ומכך שבאוניברסיטת ויטנברג לימד מרטין לותר, אבי הרפורמציה הפרוטסטנטית, עובדה שהפכה את האוניברסיטה והעיר למרכז הרפורמציה בגרמניה. משנת 1996, מספר אתרים הקשורים בלותר וברפורמציה מהווים אתר מורשת עולמית.

פסלו של מרטין לותר בכיכר השוק, הפסל, הכיכר והמבנים סביבה הם אתר מורשת עולמית

היסטוריה
--------

במקום נמצא יישוב פלמי מן המאה ה-12. ב-1260 הפך המקום למקום מושבם של הדוכסים מבית סקסה-ויטנברג. ב-1293 הוכר היישוב כעיר ובמשך מאות השנים שחלפו הייתה למרכז מסחרי חשוב.

בסוף המאה ה-15 הפך פרידריך השלישי, הנסיך הבוחר מסקסוניה ("פרידריך החכם") את העיר למקום מושבו, דבר שגרר התרחבות של העיר, הקמת גשר על האלבה וחיזוק מבצר העיר. לפי האידאולוגיה של פיליפ מלנכתון הקים פרידריך ב-1502 את האוניברסיטה בעיר. בשנת 1508 היה מרטין לותר לפרופסור לתאולוגיה באוניברסיטה.

ב-31 באוקטובר 1517 תלה לותר על דלתות כנסיית הטירה את "95 התזות" שלו, צעד שהחל את הרפורמציה הפרוטסטנטית. עקב מלחמות הדת שפרצו נאלץ יוהאן פרידריך מסקסוניה לוותר על מקומו בעיר לטובת בית וטין.

ב-1760 נכבשה העיר על ידי פרוסיה והופגזה קשות במלחמת שבע השנים על ידי אוסטריה. ב-1806 נכבשה העיר על ידי נפולאון, בוצרה על ידו ב-1813 (אז גם נסגרה האוניברסיטה שלה) ונכבשה מחדש על ידי פרוסיה ב-1814.

במלחמת העולם השנייה הסכימו צבאות בעלות הברית שלא להפציץ את המרכז ההיסטורי של העיר. עם זאת מפעל המטוסים Arado Flugzeugwerke ששכן בפאתי העיר, העסיק עובדי כפייה וסיפק מטוסים ללופטוואפה הופצץ על ידי בעלות הברית.

בסוף המלחמה נכנס הצבא האדום לעיר והיא הפכה לחלק ממזרח גרמניה ב-1949.

יהודים
------

בעיר הייתה קהילה יהודית קטנה. עם זאת, על קיר הכנסייה העירונית מצוי תבליט אנטישמי של "חזירת יהודים". ליד הכנסייה יש רחוב בשם Judenstrasse (רחוב היהודים).
ערב מלחמת העולם השנייה מנתה אוכלוסיית העיר היהודית כ-70 נפש בלבד.

ערים תאומות
-----------

הערים התאומות של ויטנברג הן:

* גרמניהגרמניה גטינגן, גרמניה
* גרמניהגרמניה ברטן, גרמניה
* ארצות הבריתארצות הברית ספרינגפילד, אוהיו, ארצות הברית
* הונגריההונגריה בקשצ'בה, הונגריה
* דנמרקדנמרק הדרסלב, דנמרק

קישורים חיצוניים
----------------

ויקישיתוף מדיה וקבצים בנושא **ויטנברג** בוויקישיתוף
* 

* אתר האינטרנט הרשמי של ויטנברג
* אתר לשכת התיירות העירונית
* ויטנברג בתמונות
* וויטנברג (סקסוניה אנהלט, גרמניה), דף שער בספרייה הלאומית

הערות שוליים
------------

1. ↑  דף באתר איתור הקהילות

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007554947205171
* GND: 4066640-2
* HDS: 006610
* LCCN: n79127824
* MusicBrainz: 2b9446e2-7484-44db-8ed1-13075c4586eb
* NKC: ge763197
* VIAF: 161102973
* WorldCat: lccn-n79127824

 |
**Boom Beach** הוא משחק פרימיום המשתייך לסוגת משחקי האסטרטגיה, פותח והופץ למכשירי האנדרואיד והאייפון על ידי חברת supercell. גרסה ראשונית של המוצר הופצה לקנדה בלבד ב-11 בנובמבר 2013, וההפצה לשאר העולם אירעה ביום 26 במרץ 2014. 

למשחק יש גם ספין אוף שנמצא כעת בבטא במדינות שונות ביניהם ישראל, תחת השם Boom beach: FrontLine

משחקיות
-------

Boom Beach הוא משחק אסטרטגיה שמשלב תקיפה על בסיסים של שחקנים יריבים וכן של בסיסי אויב מדומים. המשחק מתנהל על פני ארכיפלג גדול ובו השחקן מחזיק בבסיס צבאי עם הגנות וחיילים על פני אי משלו (בדומה למוצר הנוסף של SuperCell, הלהיט Clash of Clans).

השחקנים במשחק זה יכולים לשדרג את הבסיס הצבאי שלהם, לצבור חטיבות חזקות ומשופרות וכן לשחרר נעילה על יחידות חזקות במיוחד. בום ביץ' משלב מצב בו השחקן משחק לבדו במשחק ומצב בו מספר שחקנים תוקפים זה את זה על גבי אותה המפה. המשחק עמד בין עשרת המשחקים המדורגים בראש טבלת משחקי האסטרטגיה ב-22 מדינות עם הפצתו. אויבו של השחקן, מלבד יריבים אנושיים, הוא "המשמר השחור", צבא של חיילים הלבושים במדים שחורים ומזכירים ארגון פשיסטי.

מלבד התחזקות וכיבוש של שטחים יריבים, השחקן יכול להשיג גם "מודיעין" (על ידי הישרדות מתקיפות יריבים או ניצחון בכיבושים) שמסייע לו לגלות שטחים נוספים לכיבוש ולהתרחבות.

### מטבע

המשחק גורם לשחקן לצבור ולאגור עם הזמן משאבי טבע שונים כגון זהב, עץ, אבנים ובשלבים מתקדמים יותר גם ברזל. במשאבים אלה נעשה שימוש כדי לשדרג את בסיסי הצבא והיחידות הלוחמות. במשחק נעשה שימוש גם ביהלומים אותם ניתן להרוויח תוך כדי התקדמות במשחק או על ידי רכישה בכסף אמיתי. ביהלומים השחקן משתמש כדי לזרז תהליכים שונים דוגמת הקמת בסיס צבאי או שדרוג של חייל. את היהלומים ניתן אף להמיר במשחק לזהב, עץ, אבנים וברזל. הדברים היחידים שלא ניתן לרכוש ביהלומים במשחק הוא מודיעין ואבנים יקרות שמחזקות את בריאות הלוחמים, חוזק המבנים, קצב ייצור המפעלים ועוד.

ביקורת
------

אתר IGN דירג את המשחק בציון של 7 מתוך 10, ואתר Metacritic העניק לו ציון של 69 מתוך 100. ב-App Store למשחק יש ציון משוקלל של 4.5 מתוך 5.

ראו גם
------

* Clash of Clans
* Hay Day
* קלאש רויאל
* בראול סטארס

קישורים חיצוניים
----------------

* 

* אתר האינטרנט הרשמי של Boom Beach (באנגלית)
* Boom Beach, ברשת החברתית פייסבוק

* Boom Beach, ברשת החברתית אקס (טוויטר)

* Boom Beach, ברשת החברתית אינסטגרם

* Boom Beach, סרטונים בערוץ היוטיוב

| Supercell |
| --- |
| 

|  |
| --- |
| Hay Day • Clash of Clans • Boom Beach • Clash Royale • Brawl Stars |

 |
**איליין אנתוני**, באנגלית: **Elaine Anthony** ‏ (1943–1996) הייתה ציירת מדיה מעורבת אמריקאית. היא נודעה בעיקר בזכות סדרת Black Mesa בהשראת מסע רוחני שביצעה לאחר שאובחנה כחולה בסרטן השד בשנת 1987. עבודתה הפכה לדרך ביטוי והעצמה, בשילוב עם שינויים באורח החיים, שהובילו אותה למסע לעבר בריאות טובה.

### ביוגרפיה

אנתוני נולדה בניו יורק, ניו יורק בשנת 1943, לג'ק מאריי אנתוני, קריקטוריסט של הניו יורקר. היא ואחותה התאומה הזהה, קרול אנתוני, גדלו בקונטיקט.  אנתוני למדה במכללת סטפנס בקולומביה, מיזורי. היא השלימה תואר ראשון באמנויות יפות מבית הספר לעיצוב ברוד איילנד ב-1996.

ב-1991 היא קיבלה פרס מקרן פולוק-קרסנר. עבודתה הייתה נושא לרטרוספקטיבה ב-1996, במוזיאון נויברגר לאמנות, ניו יורק.

ציור בצבעי מים היו אהבתה הראשונה, אבל היא גם נהנתה להשתמש באקריליק ופסטלים אינטראקטיביים, שהיו מתאימים לציור בעלי חיים. 

ב-1964 היא נישאה לאדריכל ספרדי, פדרו סאנצ'ז דה מובלאן. היא התגוררה במקסיקו סיטי במשך 20 שנה, בעלה סאנצ'ז דה מובלן עבד במשרד לואיס בראגאן.  ב-1982 הסתיימו הנישואים בגירושים.

בשנת 1991, אנתוני התחתנה עם ברנרד וורטון.

איליין אנתוני מתה ב-29 באוקטובר 1996, בביתה בווסט רדינג, קונטיקט, בגיל 53.

הערות שוליים
------------

1. ↑  Elaine ANTHONY (1943-1996) - Biography, life, background and work by Artprice, Artprice.com (ב־)
2. ↑  Smith, Roberta (1996-11-04). "Elaine Anthony, 53, Whose Art Mixed Landscape and Collage". *The New York Times* (באנגלית אמריקאית). ISSN 0362-4331. נבדק ב-2024-04-07.
3. ↑  Elaine Anthony, www.painters-online.co.uk
4. ↑  "People in The News, In Memoriam, Elaine Anthony"

|  |  |
| --- | --- |
| בקרת זהויות עריכת הנתון בוויקינתונים | 
* LCCN: nr97013604
* ULAN: 500048709
* VIAF: 49132565
* WorldCat: lccn-nr97013604

 |
**יום הקול העולמי** (באנגלית: **World Voice Day** -‏ **WVD**) הוא אירוע שנתי המתקיים ב -16 באפריל ומוקדש לחגיגת התופעה של הקול. המטרה היא להדגים את החשיבות העצומה של הקול בחיי היומיום של כל האנשים. קול הוא היבט קריטי של תקשורת יעילה ובריאה, ויום הקול העולמי מביא למודעות גלובלית בנוגע למניעת בעיות קול, שיקום קול, הכשרת קול באופן אמנותי וחקר תפקוד הקול ושימושיו. המטרה של יום הקול העולמי היא לעודד להשתמש בקול עבור עבודה או הנאה וללמוד לטפל בקול; וכן, כדי לתמוך במחקר על הקול.

הפקת קול נלמדת וממומשת בתחומים רבים כגון רפואה, פתולוגיה של שפת הדיבור, מוזיקה, פיזיקה, פסיכולוגיה, פונטיקה, אמנות וביולוגיה.

יום הקול העולמי נקבע ל-16 באפריל עם המטרות העיקריות של הגברת המודעות הציבורית לחשיבות הקול והעירנות לבעיות הקול.

חגיגה זו החלה בברזיל בשנת 1999 בתור יום הקול הלאומי הברזילאי. זו הייתה תוצאה של יוזמה מעורבת של רופאים, פתולוגים דוברי שפה ומורים לזמרה שהיו שייכים לאגודה הברזילאית לטיפוח הקול ("Sociedade Brasileira de Laringologia e Voz – SBLV’"), תחת נשיאותו של ד"ר נדיו סטפן. בעקבות היוזמה הברזילאית הצטרפו מדינות אחרות, כמו ארגנטינה ופורטוגל וכך יום הקול הלאומי של ברזיל הפך ליום הקול הבינלאומי. בארצות הברית, היום הפך לרשמי בשנת 2002 ובאותו שנה האירוע זכה לשם 'יום הקול העולמי' (‘World Voice Day’).

בשנת 2012 שלושה חוקרי קול, פרופסור יוהאן סאנדברג (שוודיה), פרופ' טקומסה פיץ' (אוסטריה), וד"ר פיליפה לא (פורטוגל) הזמינו מומחים מכמה מדינות לייסד אתר שירכז את החגיגות הבינלאומית של יום הקול. האתר רוכז על ידי פרופ' יוהאן סאנדברג וד"ר גלוסיה לאס סלומאו (ברזיל). כיום הקבוצה מורכבת מ-66 חברים היוזמים ומסייעים בתיאום האירועים עבור יום הקול העולמי בארצותיהם. בשנת 2018 התקיימו כמעט 600 אירועים ב-50 מדינות.

קישורים חיצוניים
----------------

ויקישיתוף מדיה וקבצים בנושא **יום הקול העולמי** בוויקישיתוף
* אתר האינטרנט הרשמי של יום הקול העולמי (באנגלית)
**ירי מרכב חולף** הוא סוג של תקיפה, כמו למשל, פיגוע ירי, במסגרתה התוקף משתמש בכלי רכב מנועי, כמו למשל מכונית או אופנוע, על מנת להתקרב למטרה, לירות בה מתוך הרכב באמצעות כלי נשק חם, ולאחר מכן התוקף נמלט במהירות מהמקום. טקטיקה זו מעניקה לתוקפים לעיתים רבות אנונימיות במקרים בהם הם מצליחים להימלט מזירת הרצח מבלי להיתפס. לעיתים רבות במקרים של ירי מרכב חולף עלולים להיפגע בשוגג עוברי אורח נוספים.

לעיתים המקרים של ירי מרכב חולף מבוצעים כאשר הקורבן נמצא ברכב שנעצר, למשל בשל רמזור אדום, כאשר התוקף נוסע ברכב ונעמד בסמוך למטרה. לעיתים המקרים של ירי מרכב חולף מבוצעים כאשר הן כלי הרכב של הקורבן והן כלי הרכב של התוקף נמצאים בתנועה.

המניע לביצוע ירי מרכב חולף נובע לרוב מיריבות בין כנופיות, מסכסוכים טריטוריאליים, מסכסוכים הקשורים לסחר בסמים, נקמה אישית או, במקרים מסוימים, התנקשות פוליטית. לעיתים ירי מרכב חולף מבוצע גם במסגרת פיגועי טרור בהם לרוב המטרה היא לרצוח כמה שיותר אנשים אקראיים.

מקרים בולטים
------------

ההתנקשות בראפר האמריקני טופאק שאקור הייתה מהמקרים המפורסמים ביותר של ירי מרכב חולף. ההתנקשות בוצעה ב-13 בספטמבר 1996, בעת שטופאק ישב במכוניתו, כאשר לצדו נעצר כלי רכב אחר שירה צרור יריות דרך חלון המכונית ולאחר מכן ברח מהזירה. טופאק נפטר בהמשך בבית החולים. שישה חודשים לאחר מכן הראפר הנודע הנוטוריוס בי. איי. ג'י. נורה למוות בקליפורניה גם כן כאשר הרוצח ביצע ירי מרכב חולף. זהות הרוצחים בשני המקרים עודנה לא יודעה.

בתרבות הפופולרית
----------------

הסרט האמריקני "החבר'ה מהשכונה" משנת 1991 כולל סצנה בה כנופיה מבצעת ירי מרכב חולף.

מקרי ירי מרכב חולף בישראל
-------------------------

בדומה למתרחש בעולם, גם בישראל טקטיקה זו נפוצה בקרב העולם התחתון המקומי, ופושעים מנצלים אותה על מנת להתנקש ביריביהם מבלי להתגלות. כמו כן, נמצאת הטקטיקה בשימוש כחלק מפעולות טרור, כאשר לאורך השנים מחבלים פלסטינים ביצעו פיגועי ירי מרכב חולף נגד ישראלים במיקומים שונים. בין האירועים הבולטים ביותר ניתן למנות את רצח איתם ונעמה הנקין (1 באוקטובר 2015), הפיגוע בחרמש (30 במאי 2023), פיגוע הירי בצומת הכבשים (ב-21 באוגוסט 2023) וכמו גם את פיגוע הירי ליד עינב (ב-2 בנובמבר 2023).

ראו גם
------

* פיגוע ירי

הערות שוליים
------------

1. ↑  Hutson, H. Range; Anglin, Deirdre; Pratts, Michael J. Jr. (3 בפברואר 1994). "Adolescents and Children Injured or Killed in Drive-By Shootings in Los Angeles". *New England Journal of Medicine*. **330** (5): 324–327. doi:10.1056/NEJM199402033300506. PMID 8277953. `{{cite journal}}`:  (עזרה)
2. ↑  Dedel, Kelly (בינואר 2007). "The Problem of Drive-By Shootings". Arizona State University. נבדק ב-17 בספטמבר 2020. `{{cite web}}`:  (עזרה)
3. ↑  Dominguez, Robert (14 בספטמבר 1996). "Tupac Shakur dies days after drive-by shooting in 1996". *Daily News*. New York. נבדק ב-11 בדצמבר 2015. Rapper Tupac Shakur died yesterday from wounds suffered in a Las Vegas drive-by shooting, becoming a casualty of the kind of bullet-sprayed urban violence captured in his lyrics. `{{cite web}}`:  (עזרה)
4. ↑  קובוביץ, יניב (2016-05-07). "שי שירזי, בנו של ריקו שירזי, הוא העבריין שנורה למוות אתמול בתל אביב". *הארץ*. נבדק ב-2024-04-02.
5. ↑  ראב"ד, אחיה (2016-02-29). "שומר באתר בנייה נרצח בחיפה". *Ynet*. נבדק ב-2024-04-02.
6. ↑  ערוץ 2, אתר חדשות (2012-05-18). "חיסול פלילי ברחובות: הרוג ופצוע קשה בירי מרכב חולף". *Globes*. נבדק ב-2024-04-02.
**סמיון דוקאץ'** (באנגלית: **Semyon Dukach,** ברוסית: **Семен Дукач**; נולד ב-25 באוקטובר 1968) הוא איש עסקים ושחקן בלאק ג'ק מקצועי אמריקאי.

ביוגרפיה
--------

סמין דוקאץ' נולד במוסקבה ומשפחתו עברה לארצות הברית בשנת 1979. הוא סיים תואר במדעי המחשב באוניברסיטת קולמביה בשנת 1990 ותואר שני במכון הטכנולוגי של מסצ'וסטס בשנת 1993.

דוקאץ' החל להתעניין במשחקי מחשב בגיל צעיר. הוא התעניין במיוחד במשחק "פק-מן" והחל לקרוא ספרים על הנושא. בהמשך הוא קרא ספר על משחק בלאק ג'ק והבין את המחשבה שמאחורי המשחק.

במהלך לימודים ב-MIT הוא נכלל בקבוצת בלאק ג'אק של המכון. בשנת 1995 הוא עזב את הקבוצה והקים קבוצה חדשה בשם Amphibians. תיאור פעילות הקבוצה מתואר בסרט "21". פעילותו בתחום מתוארת גם בספר של בן מזריץ'. בסוף שנות ה-90 של המאה ה-20 דוקאץ' עזב את משחקי הקלפים.

על בסיס הון שדוקאץ' צבר במשחקי הקלפים, הוא החל לפעול בתעשיית ההיי-טק בה הוא פועל כאנג'ל. בשנים 2014–2017 הוא היה מנכ"ל של חברת Techstars ובשנת 2017 הקים One Way Ventures שפועלת למימון חברות הזנק של מהגרים לארצות הברית. מטה החברה ממוקם בבוסטון. הקרן מתרכזת במימון חברות הזנק בשלבים הראשונים. בין החברות שקיבלו מימון מהחברה נמנים Brex, LovePop, Chipper Cash ו-Preply. בסך הכול דוקאץ' מימן מעל ל-100 חברות.

דוקאץ' הקים פרס Troublemaker Award שבשנת 2012 הוענק לזאק קופלין, בשנת 2013 לנדז'דה טולוקוניקובה מפוסי ריוט.

קישורים חיצוניים
----------------

* פעילות של דוקאץ' כ"אנג'ל"
* ראיון עם סמיון דוקאץ' (ברוסית)
* ביוגרפיה
**אלכסנדר אלכסנדרוביץ' בלוב** (ברוסית: **Александр Александрович Белов**; ‏9 בנובמבר 1951 – 3 באוקטובר 1978), היה כדורסלן סובייטי ששיחק בעמדת הסנטר בספרטק לנינגרד ובנבחרת ברית המועצות בכדורסל. הוא נודע בעיקר בשל סל הניצחון שקלע בגמר טורניר הכדורסל באולימפיאדת מינכן (1972), שהביא לנבחרתו מדליית זהב ראשונה במסגרת תחרויות הכדורסל במשחקים האולימפיים.

קריירת מועדונים
---------------

בלוב נולד בלנינגרד (כיום סנקט פטרבורג), ושיחק במשך כל הקריירה בספרטק המקומית. הוא הוביל את המועדון לזכיות באליפות ברית המועצות בכדורסל גברים (1975) ושני גביעי אירופה למחזיקות גביע (1973 ו-1975).

בלוב נבחר בבחירה ה-161 (בסיבוב העשירי) של דראפט ה-NBA 1975 על ידי ניו אורלינס ג'אז, אך כמו רובם המכריע של הסובייטים שנבחרו בדראפטים בארבע הליגות המקצועניות בצפון אמריקה הוא לא שיחק מעולם בקבוצה.

קריירה בנבחרת הלאומית
---------------------

בלוב ייצג את ברית המועצות באליפויות אירופה לנוער ב-1968 ו-1970, ובשתיהן זכה במדליית הזהב. עם הנבחרת הבוגרת הוא זכה בשתי אליפויות אירופה (1969 ו-1971), באליפות העולם (1974) ובטורניר הכדורסל במשחקים האולימפיים (מינכן 1972). בנוסף, הוא זכה במדליית כסף באליפות אירופה בכדורסל 1975 ובמדליית ארד באליפות העולם בכדורסל 1970 ובטורניר הכדורסל באולימפיאדת מונטריאול (1976).

רגע השיא של בלוב בקריירה היה בגמר טורניר הכדורסל באולימפיאדת מינכן (1972), אז קלע את סל הניצחון 51–50 מול ארצות הברית והביא לנבחרתו מדליית זהב אולימפית ראשונה בתולדותיה.

מותו והנצחתו
------------

בלוב נפטר ב-3 באוקטובר 1978 בלנינגרד, בגיל 26, מסרקומה לבבית.{{{1}}}, נפטר הכדורסלן אלכסנדר בלוב, דבר, 5 באוקטובר 1978 הוא נבחר לאחד מ-50 הכדורסלנים הגדולים בתולדות פיב"א ב-1991, והוכנס להיכל התהילה של פיב"א ב-2007.

ב-2016 שונה שם קבוצתו של בלוב, ספרטק סנקט פטרבורג, למועדון הכדורסל קונדראשין בלוב, על שמו ועל שם מאמנו בספרטק ובנבחרת ברית המועצות ולדימיר קונדראשין. על שם השניים נקרא גם טורניר משחקי הידידות גביע קונדראשין ובלוב המתארח בסנקט פטרבורג על ידי ספרטק בעבר וזניט כיום.

קישורים חיצוניים
----------------

* פרופיל, באתר Basketball-Reference
* פרופיל אולימפי, באתר olympedia.org
* פרופיל, באתר פיב"א

הערות שוליים
------------

1. ↑  פרופיל, באתר היכל התהילה של פיב"א
**זע'רתא** (בערבית: **زغرتا**) היא עיר במחוז צפון לבנון בלבנון, בה מתגוררים כ-70,000 נפש. העיר היא מרכזה של נפת זע'רתא. השם זע'רתא נגזר ככל הנראה מהמילה הארמית "זע'ר", שמשמעותה מבצר, ובסורית המילה "זע'רתא" משמעה "ביצורים".

גאוגרפיה
--------

העיר קשורה קשר הדוק לעיר ההררית אהדן. בכל קיץ עוברים רוב תושבי העיר לבתי קייט באהדן, ואילו בחורף אהדן כמעט ריקה מאדם. תושבי זע'רתא דוברים ערבית לבנונית במבטא סורי בולט. סורית נלמדה בבתי הספר עד אמצע המאה ה-20.

זע'רתא הוציאה מתוכה פוליטיקאים ואנשי ציבור רבים, בהם שני נשיאים: סולימאן פרנג'יה ורנה מעווד, ופוליטיקאים בולטים: חמיד פרנג'יה, סולימאן פרנג'יה הבן, סימון אל דואיהי, נאילה מעווד, אסטפן אל דואיהי, טוני פרנג'יה, סמיר פרנג'יה ואחרים. גם מאהדן יצאו לפחות שני מנהיגים של הכנסייה המרונית (אסטפן אל דואיהי וחאנה מח'לוף אל דואיהי), כמו גם המנהיג בן התקופה העות'מאנית יוסף כרם, שהוביל את המרד נגד השלטון הטורקי. המשפחות שבניהן הוזכרו לעיל: כרם, אל דואיהי, פרנג'יה, מעווד ומשפחת מקרי, שולטות גם בפוליטיקה המקומית. העיירות והכפרים הסובבים את העיר נהנים מרווחה, אך לתושביהם אין כוח פוליטי. האוכלוסייה היא נוצרית ברובה, כשהמרונים הם הרוב בקרב הנוצרים.

בתקופת מלחמת האזרחים בלבנון הייתה זע'רתא, שהיא מעוז נוצרי בצפון המדינה, בחזית המלחמה. מיליציית בריגדת מרדה הצליחה להדוף את ההתקפות של המוסלמים ואש"ף אשר יצאו מטריפולי השכנה.

כלכלת האזור מתבססת מאז ומתמיד על חקלאות: זיתים סביב זע'רתא ותפוחים סביב אהדן. בשנים האחרונות גדל שיעור מגזרי התעשייה והשירותים באזור.

קישורים חיצוניים
----------------

ויקישיתוף מדיה וקבצים בנושא **זע'רתא** בוויקישיתוף

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2011042685
* VIAF: 171291332
* WorldCat (עם VIAF): 171291332

 |
**ארטם אנטוליוביץ' קראבץ** (באוקראינית: **Артем Анатолійович Кравець**; נולד ב-3 ביוני 1989) הוא כדורגלן עבר אוקראיני ששיחק בעמדת החלוץ.

קריירה
------

קראבץ התחיל את הקריירה שלו במחלקות נוער מקומיות עד שבגיל 15 הצטרף לאקדמיה לכדורגל של דינמו קייב. בעונת 2006/2007 הצטרף לקבוצת המילואים של המועדון בה זיהה מאמנו את הפוטנציאל הטמון בקראבץ ובאותה עונה גם ערך את הופעת הבכורה שלו בקבוצה הבוגרת בליגת העל האוקראינית ועונה לאחר מכן הבקיע את שער הבכורה שלו במועדון. למרות שמיעט לשחק בליגה קראבץ רשם 10 הופעות במסגרת גביע אופ"א בעונת 2008/2009 וכבש שני שערים בתיקו 2-2 נגד ולנסיה שעזרו לקבוצתו להעפיל לשמינית גמר המפעל. בעונת 2010/2011 החל קראבץ לסבול מסדרת פציעות אשר מנעו ממנו להשתלב בהרכב הקבוצה. בקיץ 2013 הושאל לארסנל קייב על מנת לצבור דקות משחק וכבר בתחילת העונה כבש 3 שערים ב-10 משחקים, אך הוא סיים את העונה מוקדם בגלל פציעה. בעונת 2014/2015 חזר קראבץ לדינמו קייב כאשר בעונה זו הוא הצליח להשתלב בהרכב הקבוצה והיה מלך השערים של קבוצתו עם 15 שערים ב-24 משחקים ובסיום העונה אף זכה עם קבוצתו בדאבל. ב-4 בינואר 2016 הושאל לשטוטגרט מהבונדסליגה עד לסיום העונה. ב-30 באוגוסט 2016 הצטרף לגרנדה בהשאלה עד לסיום העונה. בינואר 2018 חתם על חוזה לשלוש וחצי שנים עם הקבוצה הטורקית קייסריספור.

ב-26 במרץ 2008 זומן לראשונה לסגל נבחרת אוקראינה לקראת משחק ידידות נגד סרביה, אך הוא שוחרר מהסגל עקב פציעה. ב-8 בפברואר 2009 ערך את הופעת הבכורה שלו בנבחרת במשחק ידידות נגד רומניה. ב-9 ביוני 2015 הבקיע את שער הבכורה שלו בנבחרת בניצחון 1-2 נגד גאורגיה.

תארים
-----

דינמו קייב
* ליגת העל האוקראינית: 2008/2009, 2014/2015
* הגביע האוקראיני: 2014/2015

קישורים חיצוניים
----------------

ויקישיתוף מדיה וקבצים בנושא **ארטם קראבץ** בוויקישיתוף
* ארטם קראבץ, ברשת החברתית אינסטגרם
* פרופיל, באתר Transfermarkt
* פרופיל, באתר Soccerway
* פרופיל, באתר BDFutbol
* פרופיל, באתר WorldFootball.net
* פרופיל, באתר National Football Teams
* פרופיל, באתר FootballDatabase.eu
* פרופיל המאמן, באתר Transfermarkt
**עמרי קרן** (נולד ב־12 באפריל 1999) הוא מוזיקאי, זמר ויוצר ישראלי.

קריירה מוזיקלית
---------------

אביו של עמרי קרן הוא דרור קרן, ואימו היא מאיה חנוך, בתו של שלום חנוך. הוא החל לנגן בגיטרה כשהיה בן שבע. כשהיה בן 10 הופיע מול אלפי אנשים לצד שלום חנוך שהציג אותו לקהל במילים: "זה עמרי קרן והוא הנכד שלי!".

קרן למד בבית הספר התיכון תלמה ילין, במגמת הג'אז, ועזב את בית הספר בגיל 16.

בשנת 2012 החל לנגן בלהקת Bonjour Machines עם חבריו, בין היתר עיליי אשדות.

החל משנת 2014 החל קרן לנגן בסגנון ג'אז וב 2016 קיבל מלגה מלאה לתוכנית הקיץ בשם "5 weeks" של מכללת ברקלי למוזיקה בבוסטון. החל משנת 2018 ניגן בהרכבים שונים ובעצמו במועדוני סצנת מוזיקת אינדי בתל אביב, בין השאר עם להקת ביטניק, עם המוזיקאים תומר ישעיהו ויוגב גלוסמן.

בשנת 2020, בעקבות שינוי במפת ההופעות ובעולם התרבות בארץ בהמשך למגפת הקורונה, החל להופיע גם עם אביו דרור קרן במופעים המיועדים לכל המשפחה ומשודרים בדיגיטל ולא מול קהל חי. בשנת 2021 ראה אור סינגל הבכורה ושיר הנושא של האלבום "Love in Mind". השיר זכה לשבחים מאת מבקרי מוזיקה, ועם שחרורו נכנס לרשימות ההשמעה בתחנות הרדיו הגדולות בישראל: גלגלצ, כאן 88, כאן גימל ועוד.

אלבום בכורה
-----------

אלבום הבכורה של עמרי קרן בשם "**Love in mind**", ראה אור ב-16 בינואר 2022. הופעת ההשקה של האלבום אירעה לחודש פברואר 2022, והתרחשה במועדון הבארבי בתל אביב. לפני צאת האלבום פורסמו שלושה סינגלים מתוכו: Love in mind, Going to ו-Forever one שזכו לשבחים ממבקרי מוזיקה שכתבו, בין היתר, ש"המוזיקה נשמעת לחלוטין מהסבנטיז, כאילו כמו מתוך סשנים של קרוסבי, סטילס, נאש ויאנג". את כל השירים באלבום קרן כתב, הלחין וגם מנגן על כל הכלים.

חיים אישיים
-----------

קרן נולד וגדל באור יהודה, אימו היא מאיה חנוך ואביו הוא דרור קרן. סבו הוא שלום חנוך. מתגורר בתל אביב.

קישורים חיצוניים
----------------

ויקישיתוף מדיה וקבצים בנושא **עמרי קרן** בוויקישיתוף
* עמרי קרן, ברשת החברתית פייסבוק
* עמרי קרן, ברשת החברתית אינסטגרם
* עמרי קרן, סרטונים בערוץ היוטיוב
* עמרי קרן, באתר סאונדקלאוד (באנגלית)
* אתר למנויים בלבד ניצן פינקו, עמרי קרן: "בניגוד לסבא שלי, אני לא מנסה להיות נכס צאן ברזל לישראל", באתר הארץ, 23 בינואר 2022

הערות שוליים
------------

1. 1 2  אתר למנויים בלבד ניצן פינקו, עמרי קרן: "בניגוד לסבא שלי, אני לא מנסה להיות נכס צאן ברזל לישראל", באתר הארץ, 23 בינואר 2022
2. ↑   שלום חנוך ועמרי חנוך - סוף עונת התפוזים - ארבע תחנות, סרטון באתר יוטיוב, 16 במרץ 2010
3. ↑  מאיה כהן, דרור קרן מיואש: "הכל מתמסמס", באתר ישראל היום, 14 בדצמבר 2020
4. ↑  סרט אהבה, by ביטניק - BeatNik, באתר ביטניק - BeatNik (באנגלית)
5. ↑  מאיה כהן, דרור קרן מיואש: "הכל מתמסמס", באתר ישראל היום, 14 בדצמבר 2020
6. ↑  עמרי קרן - המון ווליום
7. ↑  מיקי נירון, ‏האלבומים חזרו, באתר ‏מאקו‏, 6 בינואר 2022
8. ↑  אתר למנויים בלבד בן שלו, זה הנכד של שלום חנוך?, באתר הארץ, 19 ביוני 2021

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987010312740405171
* VIAF: 477157523240627030776
* WorldCat (עם VIAF): 477157523240627030776

 |
**ויליאם פליטווד שפרד** (אנגלית: William Fleetwood Sheppard;‏ 20 בנובמבר 1863 – 12 באוקטובר 1936) היה עובד ציבור, מתמטיקאי וסטטיסטיקאי אוסטרלי-בריטי, הידוע בעיקר בזכות עבודתו בתחומי ההפרשים הסופיים, האינטרפולציה והסטטיסטיקה התאורטית, ובמיוחד בזכות תיקון שפרד הנקרא על שמו.

קורות חייו
----------

ויליאם פליטווד שפרד נולד בסידני, אוסטרליה. הוא היה הבן השני של אדמונד שפרד, אזרח אנגלי שהיגר לאוסטרליה בשנת 1859 והתחתן עם אימו של ויליאם, גרייס מארי, בשנת 1860. אדמונד שפרד היה עורך דין וכיהן כשופט בבית המשפט העליון של קווינסלנד.

כשהיה בן 10, נשלח ויליאם ללמוד בבית ספר בבריזביין, אך נשאר ללמוד שם סמסטר אחד בלבד כיוון שמנהל בית הספר סבר שתלמיד מבריק שכמותו זקוק לסביבה לימודית טובה יותר, ולכן כדאי שילך לבית ספר באנגליה.

באנגליה הלך לבית הספר "צ'רטרהאוס סקול" שבמחוז סארי. לאחר מכן הלך לטריניטי קולג' עם מלגה. בשנת 1884 סיים את לימודיו כסטודנט למתמטיקה בעל הציונים הגבוהים ביותר באותה שנה (Senior Wrangler), תואר יוקרתי מאוד המוענק בטריניטי. כל ארבעת הסטודנטים בעלי הציונים הגבוהים ביותר באותה שנה אומנו על ידי המתמטיקאי אדוורד ג'ון רות.

לאחר מספר שנים בהן התכונן להפוך לעורך דין המתמחה במשפט מקובל, הצטרף שפרד בשנת 1896 למחלקת החינוך של בריטניה כבוחן. עד שנת 1914 הגיע לתפקיד עוזר מזכיר בוועדת החינוך. הוא פרש בשנת 1921 בהיותו בן 58, עקב תוכנית ממשלתית שביקשה לעודד עובדי מדינה שצפויים לפרוש בשנים הקרובות לפרוש באופן מיידי. כיוון שכלכלית לא היה יכול להרשות לעצמו לפרוש, הוא לקח עבודה כבוחן במבחני ההסמכה של קיימברידג' ובאוניברסיטת לונדון.

במקביל לעבודותיו אלו, הייתה לשפרד קריירה שלמה כמתמטיקאי, שאיפשרה לו אף לקבל תואר דוקטור מקיימברידג' בשנת 1908 ולקבל מעמד חבר ב"רויאל סוסייטי אוף אדינבורו" (Royal Society of Edinburgh) בשנת 1932.

שפרד קיבל עידוד לנצל את כישוריו המתמטיים בתחום הסטטיסטיקה מפרנסיס גולטון, אותו פגש בימין בקיימברידג' כשביקר במעבדתו של גולטון. בין השנים 1897–1907 פרסם שפרד מספר מאמרים על קורלציה, על חישוב מומנטים ועל תיקונים לחישובים. לאחר 1907 החל להתמקד יותר בתחום האינטרפולציה.

קישורים חיצוניים
----------------

* ויליאם פליטווד שפרד, באתר MacTutor (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 1168189594
* ISNI: 0000 0001 4016 0779
* LCCN: no2017057618
* NTA: 073350036
* SUDOC: 081269609
* VIAF: 192803990
* WorldCat: lccn-no2017057618

 |
**הדר בית"ר** הוא מאחז צפונית-מערבית לביתר עילית. היישוב קרוי על שם העיר ביתר הקדומה הסמוכה, על שם תנועת בית"ר ועל שם הערך "הדר" שבו דגל זאב ז'בוטינסקי.

### היסטוריה

#### הקמה

היוזמה להקמת היישוב באה מצידו של ג'ו (יוסף) רוזנברג, עולה מדרום אפריקה וטייס מתנדב בחיל האוויר הישראלי במלחמת העצמאות. רוזנברג פנה לגורמים ממשלתיים, וממשלת ישראל החליטה ב-1980 כי היישוב, שתוכנן כפרבר עירוני של ירושלים, יוקם בידי היזם. לפי דרישת הרשויות, שרצו לייצר אחיזה ממשית בקרקע, הקים רוזנברג את היישוב הדר בית"ר כגרעין מייסד ליישוב המתוכנן.

בל"ג בעומר ה'תשמ"ה (קיץ 1985), תאריך המזוהה עם יום הפסקת פטירת תלמידי רבי עקיבא, שבהתחלה תמך במרד בר כוכבא שעיקר בירתו הייתה בסמוך לביתר הקדומה, עלה לקרקע גרעין ראשוני של קבוצה קטנה של משפחות דתיות לאומיות של בוגרי ישיבת מרכז הרב ומכון מאיר.

#### שינויים גאוגרפיים

עם החלטת משרד השיכון לייעד את היישוב שתוכנן על ידי רוזנברג, ליישוב לאוכלוסייה חרדית בשם ביתר עלית, הועברו תושבי הגרעין המייסד מערבה לשטחי רכס C (גבעה ג'), אותו הבטיחו הרשויות לרוזנברג. רוזנברג נפטר בפתאומיות ב-1987.
בשנת 2015 חלק מהתושבים התפנו לטובת בניית פרויקטים למגורים בשכונת גבעה C בביתר עילית.

#### פרשת חילמי שושא

 ערך מורחב – **פרשת חילמי שושא**  

ב-27 באוקטובר 1996 חילמי שושא, ילד פלסטיני מהכפר חוסאן, נהרג בידי נחום קורמן, רכז הביטחון של הדר בית"ר. קורמן טען כי ראה קבוצת נערים פלסטינים משליכה אבנים לעבר כלי רכב ישראלים. לטענתו, הוא רדף אחריהם ותפס את שושא. לפי גרסתו של קורמן הוא ראה את שושא נופל לאחור באזור מכוסה אבנים וברזלים ומאבד את הכרתו, והחל לבצע בו החייאה. עדים פלסטינים שהיו במקום טענו שקורמן הכה את שושא, בעט בו והפיל אותו לאדמה, והכה בראשו באקדח. שושא פונה להדסה עין כרם שם מת כתוצאה משטף דם במוחו. קורמן זוכה על ידי בית המשפט המחוזי, אך הורשע על ידי בית המשפט העליון בדונו בערעור הפרקליטות, ובעסקת טיעון נדון לשישה חודשי עבודות שירות.

מעמד היישוב
-----------

למרות שהמאחז הדר בית"ר ותיק יותר, הוא נכלל בשטחה המוניציפאלי של העיר ביתר עלית הסמוכה, ובשטחו תוכנית תב"ע מיועדת למבני מגורים ומסחר לשכונת גבעה C בעיר ביתר עלית
לדברי התושבים למרות הדרישות לתשלום עבור ארנונה ושירותים לעיריית ביתר עלית זו לא מספקת להם את השירותים ההומניטריים הנדרשים.
תושבי הדר בית"ר מנהלים מאבקים משפטיים הנוגעים למעמדו החוקי של היישוב, ופעולות עיריית ביתר עלית הנוגעות לפינויים.

קישורים חיצוניים
----------------

* מבט - למה מתעלמים מהישוב הדר-בית"ר? | כאן 11 לשעבר רשות השידור, סרטון בערוץ "כאן 11 - תאגיד השידור הישראלי", באתר יוטיוב (אורך: 04:40)
* הצעה לסדר-היום תוכנית השר לוי להקמת התנחלויות חדשות ולהרחבת הקיימות והפגיעה בסיכויי השלום

הערות שוליים
------------

1. 1 2 3  יוסף שלהב, מנהל וממשל בעיר חרדית. ירושלים: מחקרי פלורסהיימר; 1997. עמ' 12–13.
2. ↑  נירית אנדרמן, מכה פה ומכה פה, ו... נגמר, באתר הארץ, 4 בדצמבר 2006
3. ↑  משה ריינפלד, עתירה לבטל את עסקת הטיעון של נחום קורמן, באתר הארץ, 31 באוגוסט 2014
4. ↑  מפת הדר ביתר,. govMap מפות ישראל - אתר המפות הרשמי של מדינת ישראל
5. ↑  מהדורת מבט למה מתעלמים מהיישוב הדר בית"ר? כאן 11 לשעבר רשות השידור
6. ↑  פסק דין בג"ץ 910/16  תושבי הדר בית"ר נגד הועדה המקומית לתכנון ובניה ביתר עלית
**סֶטֶר אירי** (באנגלית: **Irish Setter**) הוא תת-מין של כלב השייך למשפחת הכלביים.

היסטוריה של הגזע
----------------

אבות אבותיו, כמו של הסטר האנגלי היו הפוינטר. גזע זה הוא כלב ציד אשר שימש לאיתור ציד על ידי חוש הריח. הסטר שייך לקבוצת כלבי הציד ששמם מלמד על תפקידם:
הרטריוור משמש להבאת הציד אחרי שנורה, הפוינטר מצביע על הצייד ואילו הסטר מתיישב ליד הציד.
גזע זה אהוד על ציידים מתחילים בשל יופיו הרב, אולם נחשב בעיני רבים לנחות לעומת הסטר האנגלי, הצייתן יותר, למרות שבתחרויות רבות לא נפל הסטר האירי בביצועיו מהסטר האנגלי. כלב זה אינו נפוץ בישראל.

מבנה כללי
---------

גובהו נע בין 54 ל-62 ס"מ ומשקלו נע בין 18 ל-22 ק"ג. פרוותו של הסטר האירי ארוכה ומזכירה במגע משי. צבעה של הפרווה חום נוטה לאדום (מהגוני). ניתן למצוא כאלו בעלי כתם לבן בחזה אולם זו אינה תכונה מועדפת. הפרווה חלקה בדרך כלל ומנוצה באוזניים, זנב וחזה הכלב.
לכלב אוזניים שמוטות וראש בעל צורה מחודדת הייחודית לגזע. עיני הכלב כהות ומשוות לו מראה חברותי ואינטליגנטי.

אופי
----

הסטר האירי נחשב לכלב בעל מרץ רב, כלב ציד מעולה ובעל חוש ריח מפותח.
מכיוון שזהו כלב נמרץ ושובב מומלץ להוציא אותו למרחבים פתוחים ויש הממליצים לאלפו.
הוא נחשב לכלב עצמאי, לעיתים חשדן כלפי זרים אולם מאוד חברותי, לעיתים עד כדי כך שאינו יודע מתי להירגע.
דעת הכלב מוסחת בקלות על ידי גירויים שונים כמו ריח מעניין או כלבים אחרים, ובמקרים אלו אינו מציית היטב לפקודות אם אינו מחונך כראוי. כלב זה ישתלב היטב בחיי המשפחה בתנאי שתסופק לו תעסוקה מספקת וחינוך קפדני אך לא נוקשה מדי. למרות שכלבים מסוג זה לומדים לאט הם אינם שוכחים את מה שלמדו בדרך כלל.

בעיות נפוצות
------------

לגזע זה מספר בעיות מוכרות:

* בשל האוזניים השמוטות נוטים הכלבים מגזע זה לעיתים לפתח דלקות אזניים המלוות בגירודים ובריח רע מהאזניים.
* ניוון האגן הנפוץ אצל כלבים גזעיים רבים.

קישורים חיצוניים
----------------

ויקישיתוף מדיה וקבצים בנושא **סטר אירי** בוויקישיתוף
* סטר אירי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007560417605171
* NKC: ph187974

 |
המחליקה האמנותית סשה כהן עם בגד גוף וחצאית מחוברת אליו במהלך ביצוע תרגיל באליפות העולם בהחלקה על הקרח ב-2004
**בגד גוף** (Leotard או Bodysuit) הוא בגד יוניסקס המתוח על העור ועשוי יחידה אחת המכסה את פלג הגוף העליון, אך משאירה את הרגליים לא מכוסות. בגד הגוף מיוצר ממגוון חומרי ניילון וספנדקס ומבדי כותנה. מי שמזוהה עם פרסומו הוא האקרובט הצרפתי ז'ול ליאוטרד (הידוע גם כממציא הטרפז המעופף), ששם משפחתו משמש לשם הבגד בלועזית.

בבגדי גוף משתמשים אקרובטים, מתעמלים, רקדנים, מחליקים אמנותיים, ספורטאים, שחקנים ואמני קרקס כבגדי אימון וכתלבושות בהופעות. לעיתים קרובות הם נלבשים יחד עם חצאיות בלט ומעל גרביונים. בנוסף, קיימים בגדי גוף עם שרוולים קצרים וארוכים. וריאציה שלהם היא בגדי ים או חליפות שחייה המכסות גם את הרגליים.

את בגדי הגוף לובשים על ידי כניסה דרך פתח הצוואר, קיימים בגדי גוף ובהם קליפסים באזור המפשעה המאפשרים ללבוש את הבגד כפי שלובשים חולצה, אולם בגדי גוף קלאסיים מאפשרים את כניסת הגוף על ידי הפתח שילוב של פתח רחב באזור הדקולטה ואלסטיות של הבגד.

**בייבי גרו** (מאנגלית: Baby-Grow) הוא בגד גוף נפוץ לפעוטות.

היסטוריה
--------

בתחילת המאה ה-20, בגדי גוף היו מוגבלים בעיקר למופעי קרקס ואקרובטיקה. בשנות ה-20 וה-30 בגדי הגוף השפיעו על סגנונם של בגדי הים ונשים לבשו בגדי ים שלמים העשויים מיחידה אחת שדמו במראיהם לבגדי גוף, אך היו עמידים יותר לנזקי המים.

בגדי גוף נלבשו על ידי רקדנים מקצועיים כגון רקדניות בהופעות בברודוויי, כאשר שימוש של בגד גוף על הבמה לווה פעמים רבות עם גרביונים או טייטס.

בשנות ה-50 בגדי גוף המשיכו להיות חלק מהלבוש של אמני במה ושחקני קרקס, אך כבר נכנסו לאופנת הלבוש הפונקציונלי לצורכי אימונים ספורטיביים, בעיקר במוסדות כמו בתי ספר ובאימונים במכוני כושר. בגדי גוף אלה היו כמעט תמיד שחורים ולוו בגרביונים עבים.

בין שנות ה-50 לשנות ה-70 בגדי הגוף נשארו במראה אחיד, אולם בשנות ה-70 נוספה להם צבעוניות והם הפכו לפופולריים בעיקר בבלט ובהתעמלות. החל מאותה התקופה הם הפכו לחלק מהלבוש היומיומי בתקופת הדיסקו, על צבעוניותו העזה, בשילוב של נוצצים ופאייטים. קלטות אימון בהן מככבות שחקניות כדוגמת ג'ין פונדה כשהן בבגד גוף הובילו להגדלת הפופולריות של המוצר.

* בגד גוף לבלטבגד גוף לבלט
* בגד גוף שלם עם קליפסים באזור המפשעהבגד גוף שלם עם קליפסים באזור המפשעה
* בגדי גוף בתרגילי אימון אירוביבגדי גוף בתרגילי אימון אירובי
* הזמרת טיילור דיין בהופעה גם בגד גוף נוצץהזמרת טיילור דיין בהופעה גם בגד גוף נוצץ
* בגד גוף עם שרוולים ארוכים הנלבש על ידי אקרובטיתבגד גוף עם שרוולים ארוכים הנלבש על ידי אקרובטית

קישורים חיצוניים
----------------

ויקישיתוף מדיה וקבצים בנושא **בגד גוף** בוויקישיתוף
* ההיסטוריה של בגד הגוף בהתעמלות אמנותית, באתר gymstyle
* אתר למנויים בלבד אמיר ענבר, "קוד הלבוש למתעמלות הוא סקסיסטי ורודני". עכשיו הן נאבקות כדי להחליף אותו, באתר הארץ, 26 באפריל 2021
**גֵנמָאיצָ'ה** (ביפנית, 玄米茶; בתרגום חופשי, "תה עם אורז חום") הוא תה ירוק יפני, המורכב מעלי תה בתוספת אורז חום מטוגן. במקור שתו את התה הזה השכבות העניות של האוכלוסייה, כשהאורז משמש להעלאת כמות התה והוזלת המשקה. היום שותה את התה כלל האוכלוסייה.

להכנת הגנמאיצ'ה מוסיפים מים רותחים. בניגוד לרוב סוגי התה, לגנמאיצ'ה יש ערך תזונתי (ספל רגיל, עם כ-2 גרם עלי תה, הוא בעל ערך קלורי של כ-1 קק"ל ותכולת שומן של כ-0.03 גרם). לצבע חליטת התה יש גוון צהוב בהיר. הטעם רך, משלב את ריח הצמחים המרענן של תה ירוק והריח של אורז מטוגן.

הרכב
----

גנמאיצ'ה מבוסס על התה באנצ'ה או, לעיתים רחוקות יותר, סנצ'ה אשר מעורבב עם האורז חום קלוי גנמאי (ביפנית, 玄米).

גנמאיצ'ה נמכר לפעמים גם בתוספת מאצ'ה. מוצר זה נקרא מאצ'יה-אירי-גנמאיצ'ה (ביפנית, 抹茶入り 玄米茶, שמשמעו "גנמאיצ'ה בתוספת מאצ'ה"). טעמו דומה לגנמאיצ'ה רגיל, אך בדרך כלל הוא חזק יותר. צבע המשקה ירוק יותר.

גנמאיצ'ה מכיל מעט מאוד קפאין.

קישורים חיצוניים
----------------

ויקישיתוף מדיה וקבצים בנושא **גנמאיצ'ה** בוויקישיתוף

הערות שוליים
------------

1. 1 2  "Genmaicha Tea（玄米茶）". *Vicony Tea Directory* (באנגלית). נבדק ב-2021-01-27.
2. 1 2  George L. van Driem (2019). *The Tale of Tea: A Comprehensive History of Tea from Prehistoric Times to the Present Day* (באנגלית). Leiden: Brill. pp. 219–220.
3. 1 2  Hattori Yukio, ed. (2017). *An Illustrated guide to Japanese Traditional Cooking and Annual Events* (באנגלית). 京都: 淡交社. p. 89. ISBN 978-4-473-04181-4.
**ויליאם סמואל שוורץ** (באנגלית: **William Samuel Schwartz**; ‏  23 בפברואר 1896 - 10 בפברואר 1977) היה אמן יהודי - אמריקאי שחי ופעל בשיקגו.

ביוגרפיה
--------

אמריקאנה, ציור לעבודות הציבוריות, 1934
שוורץ נולד בסמורגון שבבלארוס למשפחה יהודית של סמואל שוורץ וטאובה רזניקוף. בגיל שלוש עשרה עבר לעיר הסמוכה וילנה כדי ללמוד בבית ספר לאמנות. ארבע שנים מאוחר יותר, הוא היגר לארצות הברית ולבסוף נרשם לבית הספר לאמנות של שיקגו. לאחר שסיים את לימודיו, הוא הפסיק את קריירת האמנות שלו כדי להתרכז בקריירה כזמר אופרה.

כאשר חזר שוורץ לצייר, הוא התמקד בעבודות בנושאי פנטזיה, סמליות והפשטות שנטו לבלבל את הצופים. הוא גם אתגר את הקהל השמרני עם ליטוגרפיות רבות של נשים עירומות. במהלך השפל הגדול, שוורץ הפך לאמן במשכורת של פרויקט האמנות הפדרלי. כשהוא עבד בשיקגו, וצייר יצירות אזוריות המציגות את החיים הכפריים והעיר הקטנה האמריקאית. רק בתחילת שנות ה-40 חזר שוורץ לצייר את הדימויים שבזכותם נודע. הוא הושפע מאוד מהסוריאליזם האירופי, שוורץ צייר צורות ביומורפיות מוזרות וסצנות אפוקליפטיות ברבות מיצירותיו.

מכרה, סקיצה לציור קיר, 1934
הוא הפך לדמות ידועה בשיקגו, בעיקר בזכות השפם הגדול והדמות האקסצנטרית שלו. הוא גם היה אחד מקבוצת אמנים בולטים בשיקגו - כולל איבן אולברייט, מלווין אולברייט ואהרון בוהרוד - שהסתובבו במסעדה ובגלריה של ריקרדו במהלך שנות ה-40 וה-50. בשנותיו האחרונות חזר שוורץ אך ורק לצייר רישומים; הציורים הללו נחשבים בין יצירותיו הטובות ביותר. שוורץ החל לסבול ממחלת אלצהיימר בסביבות 1970 ומת בשיקגו ב-10 בפברואר 1977.

למכון האמנות של שיקגו ולמוזיאון האמנות ג'וסלין באומהה יש כמה מיצירותיו של שוורץ באוספים הקבועים שלהם.

קישורים חיצוניים
----------------

ויקישיתוף מדיה וקבצים בנושא **ויליאם סמואל שוורץ** בוויקישיתוף

הערות שוליים
------------

1. ↑  Chapman, Manuel. William S. Schwartz: A Study. Chicago: L.M. Stein, 1930.
2. ↑  Dreishpoon, Douglas. The Paintings, Drawings, and Lithographs of William S. Schwartz (1896-1977). Exh. cat. New York: Hirschl and Adler Galleries, 1984.
3. ↑  Cornacchia, Alex. William S. Schwartz: Color and Coloratura. Chicago: Madron Press, 2020.

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007407756305171
* GND: 12338740X
* ISNI: 0000 0000 6682 4118
* LCCN: n84157324
* RKD: 97364
* SNAC: w6zp4z9j
* SUDOC: 179903470
* ULAN: 500017787
* VIAF: 45207420
* WorldCat: lccn-n84157324

 |
**מינהל הביטחון הכללי הסורי** (בערבית: **إدارة الأمن العام**, אידאראת אל-אמן אל-אם) הוא סוכנות הביון האזרחית החשובה ביותר בסוריה. מאז יולי 2019, עומד בראש מינהל הביטחון הכללי חוסאם לוקה.

מבנה
----

מינהל הביטחון הכללי כפוף למשרד הפנים, ומחולק ל-3 חטיבות:

* **החטיבה לביטחון פנים** - אחראית למעקב על אוכלוסיית המדינה כדי לזהות איומים פנימיים על המשטר.
* **החטיבה לביטחון חוץ** - אחראית לפעילות מודיעינית מחוץ לשטחי סוריה (ביון חוץ).
* **החטיבה לענייני פלסטינים** - אחראית למעקב אחר פעילות הארגונים הפלסטינים בסוריה וייתכן שגם בלבנון.

היסטוריה
--------

ב-2001, נשיא סוריה בשאר אל-אסד מינה את הישאם אל-איח'תיאר לראש הארגון, תוך שהוא מחליף את עלי חמוד, שמונה לשר הפנים. אל-איח'תיאר היה מקורב לגיסו של הנשיא אסף שווכאת. טרם מינוייו לתפקיד בראש המינהל עמד עלי חורי. באותה העת בראש הביטחון הבינלאומי של הביטחון הכללי עמד גאזי קאנען.

ב-2005 מונה עלי מאמלוכּ למנהל הביטחון הכללי הסורי. באפריל 2011 נטלו כוחות מינהל הביטחון הכללי חלק בדיכוי ההפגנות והמהומות העממיות והביאו למעצרם של מנהיגי אופוזיציה רבים. באותה העת, התפטר ראש אגף הבניאס, כמחאה על האלימות שהפגינו אנשי הארגון.

ב-18 ביולי 2012 התפוצץ מטען במשרדי המועצה לביטחון לאומי, בפיגוע נהרגו בכירי מערכת הביטחון ובהם ראש הארגון הישאם אל-איח'תיאר. חאפז מחלוף, בן דודו של בשאר אל-אסד, שהיה האחראי על גזרת דמשק במינהל הביטחון, נהרג בפיצוץ גם כן.

ראו גם
------

* המודיעין הצבאי הסורי
* מינהל הביטחון הפוליטי הסורי
* אגף המודיעין של חיל האוויר הסורי

הערות שוליים
------------

1. ↑  מאמר על סוכנויות המודיעין הסורי (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* GND: 120217132X

 |
פירוש נוסף ערך זה עוסק בפוליטיקאי ישראלי. אם התכוונתם לפרופסור למתמטיקה, ראו שמואל אביטל (מתמטיקאי).

**שמואל אביטל** (נולד ב-22 באפריל 1951) הוא חבר הכנסת לשעבר מטעם מפלגת העבודה, ושר בלי תיק מטעם מפלגת עם אחד (2001–2002).

ביוגרפיה
--------

אביטל נולד בעיר קזבלנקה במרוקו. עלה לישראל ב-1953 ואת לימודיו סיים בתיכון החקלאי "אשל הנשיא". בצה"ל שירת בחיל השריון וסיים את שירותו כסגן-אלוף במילואים. סיים תואר ראשון בספרות והיסטוריה של עם ישראל מאוניברסיטת בן-גוריון בנגב.

אביטל כיהן כמזכיר וגזבר מושב תדהר, נבחר לרכז חברה ומשק בתנועת המושבים ושימש סמנכ"ל הרשות לפיתוח חקלאי. כיהן כיו"ר ועדת משק בתנועת המושבים, יו"ר ועדת הנוער בחטיבת בני המושבים ושימש מזכיר מחוז המושבים במפלגת העבודה ויו"ר האגף לתרבות ולחינוך בהסתדרות. במסגרת תפקידיו הציבוריים מונה ליו"ר החברה הכלכלית לפיתוח מושבי גת ושימש יו"ר ארגון מושבי הנגב.

בשנת 1992 נבחר לכנסת ה-13 מטעם מפלגת העבודה והיה חבר בוועדות הכנסת השונות, ועמד בראש השדולה החקלאית.

בבחירות המקדימות במפלגת העבודה בשנת 1996 לקראת הבחירות לכנסת הארבע עשרה, התמודד על המקום המשוריין למחוז המושבים והגיע שני אחרי שלום שמחון, עם 4,928 קולות. הוא שובץ במקום ה-48 ונשאר מחוץ לכנסת ה-14. באותה שנה מונה לגזבר ההסתדרות.

בשנת 2001, מונה לשר לתיאום חברתי מטעם מפלגת עם אחד בממשלה ה-29 בראשות אריאל שרון. עיקר תפקידו היה טיפול במפעלים במצוקה. במסגרת תפקידו היה מעורב בשורה של נושאים חברתיים. ב-22 בפברואר 2002 הגיש את התפטרותו מהממשלה, בהתאם להחלטת מפלגתו על פרישה מהקואליציה.

לאחר עזיבת החיים הפוליטיים, שימש כיושב-ראש קרן "מבטחים" ולאחר מכן, כחבר מינהלת קרנות הפנסיה הוותיקות. החל מספטמבר 2003 הוא שימש כיושב-ראש מועצת המנהלים של המשביר לצרכן החדש.

על פי כתבת תחקיר, אשר שודרה בתוכנית "השבוע" בערוץ 10 במאי 2010, בשנת 2002, בזמן ששימש כיו"ר קרן מבטחים, עזר אביטל לנוחי דנקנר לגייס סכום של יותר מ-50 מיליון דולר מכספי חברי הקרן לצורך קניית חברת אי.די.בי.. זאת, אף על פי שנוחי דנקנר ביקש את הסכום ללא ערבות, ולמרות מסמך פנימי שקבע כי נפלו פגמים בהליכי אישור עסקת המימון.

אביטל שימש כיושב ראש חברת "מקסימה" בין השנים 2008–2012, בתקופה בה הייתה בבעלות קבוצת  אי.די.בי.

אביטל נשוי ואב לשלושה. חבר מושב תדהר.

קישורים חיצוניים
----------------

* 

* שמואל אביטל, באתר הכנסת

* שמואל אביטל, באתר כנסת פתוחה
* אביטל שמואל - פרופיל, באתר חדשות מחלקה ראשונה
* השבוע עם מיקי רוזנטל 07.05.10(הקישור אינו פעיל, 15.9.2021), באתר ערוץ 10
* יעקב בר-און, ‏השר לשעבר מוכר תירס בקניון: "אני חי את המציאות", באתר מעריב אונליין, 25 במרץ 2015
* **מתימטיקה שמושית, חיפה, ה'תשכ"ב**, אתר הספריה הלאומית– ישראל

הערות שוליים
------------

1. ↑   השבוע עם מיקי רוזנטל 07.05.10(הקישור אינו פעיל, 15.9.2021), החל מהדקה ה-27
2. ↑  רון שטיינבלט, ‏פעם כתב הרכב של "מעריב", היום יו"ר דירקטוריון מקסימה, באתר גלובס, 23 ביולי 2012
**ארתור קלווין מלט** (באנגלית: **Arthur Calvin Mellette**;‏ 23 ביוני 1842 – 25 במאי 1896) היה פוליטיקאי אמריקאי מדקוטה הדרומית, איש המפלגה הרפובליקנית, שכיהן כמושל דקוטה הדרומית הראשון, ולפני כן כמושל טריטוריית דקוטה (אנ') האחרון.

ראשית חייו
----------

ארתור מלט נולד במחוז הנרי שבאינדיאנה, כבנו של צ'ארלס מלט. הוא התחנך באקדמיית מריון שבמריון, אינדיאנה. ב-1862 הוא החל ללמוד באוניברסיטת בלומינגטון אינדיאנה, וסיים את לימודיו ב-1863. ב-6 באוקטובר 1864 הוא התגייס לפלוגה H של רגימנט המתנדבים התשיעי של אינדיאנה, ושירת עד שחרורו ב-28 בספטמבר 1865. שירותו הצבאי היה כמחליף לאחיו הבכור הנכה וכתוצאה מכך הוא סבל השפלות רבות. ב-1866 סיים מלט את לימודיו בבית הספר למשפטים של אוניברסיטת אינדיאנה, ועבר להתגורר בעיר מונסי, שם הוא החל לעסוק בעריכת דין יחד עם תומאס בריידי. באותה שנה הוא נשא לאישה את מרגרט ויילי.

קריירה
------

מלט נבחר כפרקליט מחוז דלאוור שבאינדיאנה. ב-1870 הוא רכש את העיתון מונסי טיימס, שהפך לעיתון בעל השפעה ומשגשג תחת ניהולו. באותה שנה הוא נבחר כמפקח הראשי של בתי הספר במחוז.

כאשר חלתה רעייתו, ביקר מלט במדינות המערב כדי למצוא מקום עם אקלים שיסייע להחלמתה. בסופו של דבר השתקעה המשפחה בספרינגפילד שבטריטוריית דקוטה (אנ') (כיום בתחומי דקוטה הדרומית) למשך שנתיים, ומלט שימש כרשם של משרד הקרקעות של ארצות הברית בעיר, עד שהמשרד עבר ב-1880 לעיר ווטרטאון.

מושל טריטוריית דקוטה ודקוטה הדרומית
-----------------------------------

באוקטובר 1885 בחרו הרפובליקנים במלט כמועמדם למשרת מושל טריטוריית דקוטה. בנובמבר אותה שנה הוא התמודד ללא יריבים מולו בבחירות הכלליות ונבחר כמושל. באותה מערכת בחירות בחר ציבור הבוחרים בעיר יורון כבירה הזמנית של הטריטוריה. ב-1889 אושרה במשאל עם חוקת דקוטה הדרומית ומלט נבחר כמושל דקוטה הדרומית הראשון. ב-2 בנובמבר 1889 חתם נשיא ארצות הברית בנג'מין הריסון על צירופה של דקוטה הדרומית כמדינה ה-40 של ארצות הברית.

מותו
----

ארתור מלט נפטר בעת ששהה בפיטסבורג, קנזס ב-25 במאי 1896. הוא נטמן בבית הקברות מאונט הופ שבווטרטאון.

על שמו של מלט נקראו עיר ומחוז בדקוטה הדרומית. פסל בדמותו הוצב ב-2012 בבירת המדינה פיר בחזית בניין בית המשפט המחוזי. ביתו לשעבר בווטרטאון משמש כמוזיאון.

לקריאה נוספת
------------

* Sobel, Robert, and John Raimo, eds. Biographical Directory of the Governors of the United States, 1789–1978, Vol. 4, Westport, Conn.; Meckler Books, 1978, p. 1447.

קישורים חיצוניים
----------------

ויקישיתוף מדיה וקבצים בנושא **ארתור מלט** בוויקישיתוף
* ארתור מלט באתר אגודת המושלים הלאומית (באנגלית)
* ארתור מלט באתר The Political Graveyard (באנגלית)
* ארתור מלט, באתר "Find a Grave" (באנגלית)

| מושלי דקוטה הדרומית דקוטה הדרומיתדקוטה הדרומית |
| --- |
| 

|  |  |
| --- | --- |
| ארתור מלט • צ'ארלס שלדון • אנדרו לי • צ'ארלס הרייד • סמואל אלרוד • קו קרופורד • רוברט וסי • פרנק ביירן • פיטר נורבק • ויליאם מקמסטר • קארל גנדרסון • ויליאם בולו • וורן גרין • טום ברי • לסלי ג'נסן • הרלאן בושפילד • מרל שרפ • ג'ורג' ת. מייקלסון • סיגרד אנדרסון • ג'ו פוס • ראלף הרסת' • ארצ'י גובורד • נילס בו • פרנק פאראר • ריצ'רד קניפ • הארווי וולמן • ביל ג'נקלו • ג'ורג' ס. מייקלסון • וולטר דייל מילר • ביל ג'נקלו • מייק ראונדס • דניס דוגארד • קריסטי נואם |  |

 |


|  |  |
| --- | --- |
| בקרת זהויות עריכת הנתון בוויקינתונים | 
* GND: 1193070783
* ISNI: 0000 0000 3509 4482
* LCCN: n85180770
* SNAC: w6891v5c
* VIAF: 18661021
* WorldCat: lccn-n85180770

 |
**יש דין ויש דיין** (באנגלית: "**About Judges and Judgments**") הוא סרט דרמה-תקופתי ישראלי, מסוגת קולנוע חרדי משנת 2003, שביים והפיק יהודה גרובייס, המבוסס על אגדה חסידית אודות הבעל שם טוב.

הסרט מתרכז בערך היהודי "יש דין ויש דיין". בנוסף, הסרט עוסק במושג ״גילגול נשמות״, בתהליך זה, ארבעה משחקני הסרט מבצעים תפקידים כפולים.

עלילה
-----

עלילת הסרט מתרחשת בעיירה (שטעטל) מז'יבוז' בשטחי האיחוד הפולני-ליטאי, במאה ה-18. הבעל שם טוב, שולח ליער את תלמידו המגיד ממזריטש. המגיד, עד למעשה רצח של אדם חף מפשע ורץ לספר את עדותו לבעל שם טוב. אז הבעל שם חושף בפניו את השתלשלות האירועים.

הפקה והפצה
----------

הסרט צולם לאחר תום צילומי הסרט הראשון בסדרת הסרטים ״הנקמה היהודית״ באוקראינה, עם צוות שחקנים זהה ברובו.

צילומי הסרט נמשכו שלושה ימים בעיירה אוקראינית ובאולפני קולנוע (אולפני ״דווז׳נקו״, ״פירגובה״ ו״גרובייס״) באוקראינה וישראל, בשיטת מערך מרובה מצלמות. לאורך הסרט הופיעו כ-100 ניצבים וביטים.

הסרט יצא בגרסאות דיבוב בשפות אנגלית ("About Judges and Judgments", בהוצאת NIGUN MUSIC) וצרפתית.

הסרט הוצג בתוכנית הטלוויזיה "חגיגה לעיניים – סיפורו של הקולנוע הישראלי" (פרק 9: "ממלאים את החלל") כחלק מראיון עם גרובייס.

שחקנים
------

| שחקן | תפקיד | תפקיד כפול |
| --- | --- | --- |
| מיכאל וייגל | מרדכי קגנוביץ׳ | גביר |
| אביתר לזר | יוז'י פטרנוב | קצין |
| יהודה רוזנווסר | משרתו של יוז'י פטרונוב | עוזרו של הגביר |
| ששי סעד | שופט | עני |
| יהודה גרובייס | המגיד ממזריטש | (ללא) |
| אהוד טמיר | הבעל שם טוב | (ללא) |
| יענקי זילברמן | סוחר יין | (ללא) |
| שלמה חזן | דוור | (ללא) |

*

ראו גם
------

* קולנוע חרדי
* האחים גרובייס

הערות שוליים
------------

1. ↑  מבוסס על תקציר העלילה שהופיע על גבי עטיפת הסרט
2. ↑  6 שחקנים, 2 ביטים וכ-100 ניצבים

קישורים חיצוניים
----------------

* יש דין ויש דיין (טריילר רשמי), קדימון הסרט בערוץ "יהודה גרובייס", באתר יוטיוב (אורך: 1:17), 9 באוגוסט 2010
* רשימת הפרסומים של יש דין ויש דיין, בקטלוג הספרייה הלאומית
* יש דין ויש דיין, באתר גרינטק
סטייק טומהוק המוכר גם כ"מלך הנתחים"הוא נתח בשר הנלקח מאזור הצלע הקדמית של הבקר, כאשר העצם מושארת מחוברת ומובלטת לאורך מקסימלי, ומגולחת להצגה בסגנון צרפתי. הסטייק נחתך עם לפחות חמישה

סטייק טומהוק לאחר צלייה
סנטימטרים של עצם אסאדו

בניגוד לסטייק אנטריקוט, שבו אין עצם, וסטייק פריים ריב, שנחתך עם עצם קצרה, לטומהוק יש עצם ארוכה, ושמו נגזר מדמיונו לגרזן הטומהוק, שהשתמשו בו שבטים אינדיאנים בצפון אמריקה.

הנתח מצטיין במרקמו החמאתי, העשיר בטעם והעסיסי, עם עצם ושרירים המוחזקים יחדיו על ידי קרום גידים וקטעי שומן גדולים, התורמים לטעמים העשירים במהלך הצלייה או היישון. עם עצם ארוכה ובשר משובח, הסטייק טומהוק מציע טעם עמוק ועשיר, הודות לשומן הפנימי ולשיוש שבו. בדרך כלל משקל הסטייק נע בין קילוגרם לקילוגרם ומאתיים, מה שהופך אותו לאידיאלי לשיתוף בארוחה זוגית או לאירוע מיוחד.

הסטייק מוכן על ידי השארת העצם בשלמותה, תוך גזירת הבשר סביב העצם והשארתו באורך של לפחות חמישה אינצ'ים.

סטייק טומהוק לפני ההכנה
שלושת השרירים העיקריים בסטייק טומהוק ותרומתם לטעם והמרקם הסופיים הם:

1. לונגיסימוס דורסי (עין הצלע) - החלק המרכזי והבשרני ביותר בנתח, אשר בו נמצא רוב השיוש. מקיף אותו שני גרעיני שומן, ספינאליס דורסי וקומפלקסוס, התורמים לטעם ולרכות.
2. ספינאליס דורסי (מכסה הצלע) - גם ידוע ככתר הצלעות, מצוי מעל עין הצלע ומפריד בינו לבין הלונגיסימוס דורסי. מאופיין בשיוש מעולה, משפיע על המראה, הטעם והעסיסיות.
3. קומפלקסוס - שריר דומה לספינאליס דורסי אך בכמות קטנה יותר, לעיתים אינו נוכח. קיומו תלוי בחלק הצלעות ממנו נחתך הנתח.

נתח הטומהוק נחשב לנתח יקר עקב איכותו הגבוהה והעבודה המיוחדת והמדויקת הדרושה בקיצובו.

הנתח מקוצב מהחלק המרכזי של צלעות הבקר, הנקרא "פריים ריב", המצוי בין הצלעות השביעית לאחת עשרה, המכיל את הבשר האיכותי ביותר.

להכנת סטייק טומהוק, ישנן מספר שיטות בישול וצלייה, כולל גריל גז, בישול בסו-וויד, והכנה בשיטת ריברס סיר.

הערות שוליים
------------

1. 1 2 3 4 5  connect@rego.co.il, טומהוק | כל מה שחשוב לדעת על סטייק הטומהוק - מעדני גורמה
2. 1 2  Tomahawk Steak - what's all the fuss?, Great British Meat Company, ‏2018-05-19 (באנגלית)